Den 9. august kom NFL og NFL Referees Association frem til en avtale som gjorde det mulig for dommere å stå over 2020-sesongen dersom de meldte fra innen 13. august. De som valgte å stå over mottok en utbetaling på $30 000 og fikk garantert jobb i 2021-sesongen. Fem banedommere – line judge Jeff Bergman, back judge Steve Freeman, field judge Greg Gautreaux, field judge Joe Larrew og back judge Tony Steratore – valgte å stå over sesongen.